Na temelju članka 56. stavka 1. točke 25. Statuta Grada Zagreba (Službeni glasnik Grada Zagreba 19/99, 19/01, 20/01 – pročišćeni tekst, 10/04, 18/05, 2/06, 18/06, 7/09, 16/09, 25/09, 10/10, 4/123 i 24/13), gradonačelnik Grada Zagreba, 26. travnja 2014., raspisuje

**JAVNI NATJEČAJ**

**„ULJEPŠAJMO NAŠ ZAGREB“ za 2014.**

**1. PREDMET JAVNOG NATJEČAJA**

Predmet ovoga Javnog natječaja (u nastavku teksta: Natječaj) je izbor najljepše uređenih objekata i površina po sljedećim kategorijama:

1. Najljepša zagrebačka ulica
2. Najljepši trg u kvartu
3. Najljepši objekt mjesne samouprave s okolišem
4. Najljepše dječje igralište
5. Najljepše sportsko igralište
6. Najljepše dvorište dječjeg vrtića
7. Najljepše školsko dvorište
8. Najljepši objekt socijalne ustanove s okolišem
9. Najljepše uređena stambena zgrada s okolišem
10. Najljepše uređena poslovna zgrada s okolišem
11. Najljepša terasa ugostiteljskog objekta
12. Najljepša okućnica obiteljske kuće

**2. VRSTA I VISINA NAGRADE**

Svaka kategorija bit će nagrađena od 1. do 3. mjesta, a nagradu prima prijavitelj površine / objekta.

Nagrade za kategorije od 1. do 5. dodjeljivat će se u protuvrijednosti usluga Zagrebačkog holdinga d.o.o. i to za:

1. **mjesto 6.000,00 kuna**
2. **mjesto 3.000,00 kuna**
3. **mjesto 2.000,00 kuna,**

a nagrade za kategorije od 6. do 12. dodjeljivat će se isplatom financijskih sredstava

1. **mjesto 6.000,00 kuna**
2. **mjesto 3.000,00 kuna**
3. **mjesto 2.000,00 kuna**

**3. NAČIN, ROK I MJESTO PODNOŠENJA PRIJAVE**

Obavezni dio prijave su:

1. ispunjen, potpisan i ovjeren Obrazac za prijavu (Prilog 1);

2. najmanje 3 fotografije sa kratkim opisom (max. 800 x 600 pixella rezolucije) objekta / površine koji se kandidiraju

3. za kategoriju pod rednim brojem 9. dokaz da je podnositelj prijave predstavnik suvlasnika

4. za kategorije pod rednim brojem 10., 11. i 12. dokaz vlasništva, najma odnosno zakupa ili prava korištenja prijavljenog objekta

Obrazac za prijavu nalazi se:

• na internetskoj stranici Grada Zagreba www.zagreb.hr

• u Gradskom uredu za gospodarstvo, rad i poduzetništvo, Trg Stjepana Radića 1, Zagreb, soba 171/I. kat, radnim danom u vremenu od 08,00 do 16,00 sati.

Podnositelj prijave može prijaviti po jedan objekt / površinu po svakoj kategoriji Natječaja. Prijave se mogu predati elektroničkim putem na e-mail adresu: gospodarstvo@zagreb.hr, dostavom ili poštom na adresu: Grad Zagreb, Gradski ured za gospodarstvo, rad i poduzetništvo, Trg Stjepana Radića 1, Zagreb, soba 171/I svakim radnim danom u vremenu od 08,00 do 16,00 sati do isteka roka za prijavu na natječaj odnosno 12. svibnja 2014. godine.

Sva pitanja u vezi s Natječajem mogu se tijekom trajanja Natječaja postaviti na e-mail adresu: gospodarstvo@zagreb.hr, najkasnije 3 dana prije isteka roka za predaju prijava na Natječaj.

**4. PODNOSITELJI PRIJAVA I KRITERIJI PO KATEGORIJAMA NATJEČAJA**

Ocjenu zaprimljenih prijava provode Povjerenstva za odabir i dodjelu nagrada po kategorijama. Povjerenstva osniva i imenuje Gradonačelnik Grada Zagreba. Gradski ured za gospodarstvo, rad i poduzetništvo zaprima prijave po kategorijama i dostavlja ih, s pripadajućom dokumentacijom, pojedinom povjerenstvu. Povjerenstva za svaku kategoriju izrađuju Prijedlog nagrada po kategorijama, a Gradonačelnik zaključkom utvrđuje nagrađene po kategorijama. Rezultati natječaja bit će objavljeni na web stranici Grada Zagreba.

Kategorije su sljedeće:

|  |
| --- |
| **KATEGORIJA 1** **NAJLJEPŠA ZAGREBAČKA ULICA** |
| **Podnositelj prijave** | * Gradska četvrt za svoje područje
 |
| **Kriteriji** | 1. Uređenje, održavanje i čistoća ulice (opreme, klupa, rasvjete, fasada, nogostupa)2. Opremljenost (natpis, rasvjeta, spremnici za smeće, košarice s umetkom, klupe)3. Krajobrazno uređenje (originalnost uređenja, održavanje tijekom godine, izgled balkona, terasa)4. Prometna signalizacija i pristupačnost (prometni znakovi, oprema cesta – prometna zrcala, označeni rubovi kolnika, obojeni pješački prijelazi, prilagođenost osobama s posebnim potrebama)5. Turistička i ostala signalizacija (znakovi obavijesti o kulturnim, povijesnim i prirodnim znamenitostima, putokazi za hotele i druge turističke objekte, kolodvore i ostale javne objekte), interpretacijske ploče |

|  |
| --- |
| **KATEGORIJA 2** **NAJLJEPŠI TRG U KVARTU** |
| **Podnositelj prijave** | * Gradska četvrt za svoje područje
 |
| **Kriteriji** | 1. Uređenost i čistoća trga (nogostupa, prometnica, okolnih zgrada)2. Opremljenost (klupe, spremnici za smeće, košarice za smeće s umetkom, natpisi ulica, rasvjeta, oglasni prostori – postojanje, izgled, brojnost, održavanje)3. Krajobrazno uređenje (originalnost uređenja, održavanje tijekom godine, izgled balkona, terasa)4. Prometna signalizacija i pristupačnost (prometni znakovi, oprema cesta – prometna zrcala, označeni rubovi kolnika, obojeni pješački prijelazi, prilagođenost osobama s posebnim potrebama)5. Turistička i ostala signalizacija (znakovi obavijesti o kulturnim, povijesnim i prirodnim znamenitostima, putokazi za hotele i druge turističke objekte, kolodvore i ostale javne objekte), interpretacijske ploče |

|  |
| --- |
| **KATEGORIJA 3** **NAJLJEPŠI OBJEKT MJESNE SAMOUPRAVE S OKOLIŠEM** |
| **Podnositelj prijave** | * Gradska četvrt za svoje područje
 |
| **Kriteriji** | 1. Građevinsko stanje i izgled objekta2. Opremljenost i funkcionalnost3. Krajobrazno uređenje 4. Čistoća i održavanje5. Usklađenost s okolnim prostorom i objektima |

|  |
| --- |
| **KATEGORIJA 4** **NAJLJEPŠE DJEČJE IGRALIŠTE**  |
| **Podnositelj prijave** | * Gradska četvrt za svoje područje
 |
| **Kriteriji** | 1. Opremljenost i funkcionalnost2. Sigurnosne norme3. Čistoća i održavanje prostora i opreme4. Ukupan izgled i usklađenost s okolnim prostorom i objektima5. Krajobrazno uređenje  |

|  |
| --- |
| **KATEGORIJA 5** **NAJLJEPŠE SPORTSKO IGRALIŠTE**  |
| **Podnositelj prijave** | * Gradska četvrt za svoje područje
 |
| **Kriteriji** | 1. Opremljenost i funkcionalnost2. Sigurnosne norme3. Čistoća i održavanje prostora i opreme4. Ukupan izgled i usklađenost s okolnim prostorom i objektima5. Krajobrazno uređenje |

|  |
| --- |
| **KATEGORIJA 6** **NAJLJEPŠE DVORIŠTE DJEČJEG VRTIĆA**  |
| **Podnositelj prijave** | * Ravnatelj/ica dječjeg vrtića
 |
| **Kriteriji** | 1. Opremljenost i funkcionalnost2. Sigurnosne norme3. Čistoća i održavanje prostora i opreme4. Ukupan izgled i usklađenost s okolnim prostorom i objektima5. Krajobrazno uređenje |

|  |
| --- |
| **KATEGORIJA 7** **NAJLJEPŠE ŠKOLSKO DVORIŠTE**  |
| **Podnositelj prijave** | * Ravnatelj/ica škole
 |
| **Kriteriji** | 1. Opremljenost i funkcionalnost2. Sigurnosne norme3. Čistoća i održavanje prostora i opreme4. Ukupan izgled i usklađenost s okolnim prostorom i objektima5. Krajobrazno uređenje |
|  |  |
| **KATEGORIJA 8** **NAJLJEPŠI OBJEKT SOCIJALNE USTANOVE S OKOLIŠEM** |
| **Podnositelj prijave** | * Ravnatelj/ica socijalne ustanove
 |
| **Kriteriji** | 1. Izgled objekta i građevinsko stanje2. Opremljenost i funkcionalnost3. Krajobrazno uređenje 4. Čistoća i održavanje5. Usklađenost s okolnim prostorom i objektima |

|  |
| --- |
| **KATEGORIJA 9** **NAJLJEPŠE UREĐENA STAMBENA ZGRADA S OKOLIŠEM** |
| **Podnositelj prijave** | * Predstavnik/ca suvlasnika stambene zgrade
 |
| **Kriteriji** | 1. Izgled objekta i građevinsko stanje2. Uređenost i čistoća površina3. Održavanje i zaštita objekata i površina4. Opremljenost i pristupačnost5. Krajobrazno uređenje |

|  |
| --- |
| **KATEGORIJA 10** **NAJLJEPŠE UREĐENA POSLOVNA ZGRADA S OKOLIŠEM** |
| **Podnositelj prijave** | * Vlasnik ili zakupnik poslovne zgrade
 |
| **Kriteriji** | 1. Izgled objekta i građevinsko stanje2. Uređenost i čistoća površina3. Održavanje i zaštita objekata i površina4. Opremljenost i pristupačnost5. Krajobrazno uređenje |

|  |
| --- |
| **KATEGORIJA 11** **NAJLJEPŠA TERASA UGOSTITELJSKOG OBJEKTA** |
| **Podnositelj prijave** | * Vlasnik ugostiteljskog objekta ili zakupnik ugostiteljskog objekta ili ugostitelj koji je korisnik javne površine za obavljanje ugostiteljske djelatnosti na otvorenom
 |
| **Kriteriji** | 1. Izgled, uređenost / originalnost uređenja 2. Čistoća 3. Utjecaj na izgled ulice / uklopljenost u cjelinu, uklopljenost u izgled zgrade/okoliša/ulice4. Udobnost i ugođaj5. Pristup Internetu |

|  |
| --- |
| **KATEGORIJA 12** **NAJLJEPŠA OKUĆNICA OBITELJSKE KUĆE**  |
| **Podnositelj prijave** | * Vlasnik okućnice ili najmoprimac
 |
| **Kriteriji** | 1. Izgled, uređenost / originalnost uređenja 2. Čistoća 3. Utjecaj na izgled ulice / uklopljenost u cjelinu, uklopljenost u izgled kuće/okoliša/ ulice4. Krajobrazno uređenje (vlastito održavanje tijekom cijele godine, originalnost uređenja, raznovrsnost bilja, održivost cijele godine)5. Opremljenost (kućni broj, uređeno pročelje, uređena ograda) |

**5. ROK I NAČIN OBJAVE REZULTATA NATJEČAJA**

Rezultati Natječaja bit će objavljeni na web stranici Grada Zagreba [www.zagreb.hr](http://www.zagreb.hr/) do 28. svibnja 2014. Dodjela nagrada održat će se 30. svibnja 2014. godine u 18:00 sati u svečanoj palači Dverce u Zagrebu.

Klasa:306-02/14-01/6
Urbroj:251-09-06-14-1
Zagreb, 25. travnja 2014.